Tollastríð Bandaríkjanna og Kína - staðið hefur stóran hluta af forsetatíð Donalds Trumps Bandaríkjaforseta - hefur haft alvarlegar afleiðingar um allan heim , að mati Alþjóðagjaldeyrissjóðsins ( AGS ) . Í nýlegu mati sjóðsins , segir að hagvaxtarhorfur hafi versnað að stóru leyti vegna neikvæðra áhrifa af tollastríði Bandaríkjanna og Kína . Það hefur aukið óvissu , dregið úr fjárfestingu og eftirspurn , og skapað vandamál í atvinnulífi víða , staðbundið . Í stuttu máli hefur tollastríðið milli þessara risa í austri og vestri , snúist um að tollar hafa verið settir - oft nær fyrirvaralaust - á fjölmarga vöruflokka . Það hefur leitt til verðhækkana og eða hreinlega hamlað því að viðskipti hafi átt sér stað . Markmiðið hefur verið - í það minnsta í orði og stefnu Bandaríkjanna - að auka umsvif heima fyrir eða verja störf þar . Auglýsing Að mati AGS hefur niðurstaðan , á heildina litið , til þessa verið sú , að alþjóðleg viðskipti hafa fengið á sig mikið högg , og enginn hefur hagnast sérstaklega á tollastríðinu . Greint var frá því í dag , að meiri gangur væri nú í viðræðum Kína og Bandaríkjanna , og sagði í umfjöllun Wall Street Journal , að drög að samkomulagi væri nú á borðinu , sem miðaði að því að tollar tækju ekki gildi 15. desember , á fjölmargar vörutegundir . Wang Shouwen , aðstoðarviðskiptaráðherra Kína , sem hefur leitt viðræður fyrir hönd Kína varðandi þetta samkomulag , samkvæmt umfjöllun Bloomberg , segir að Kína muni auka innflutning á vörum frá Bandaríkjunum og öðrum löndum , vegna þessa samkomulags . + Bandaríkin hafa sagt í tilkynningu , að samkomulagið muni liðka fyrir innflutningi frá Kína til Bandaríankjna , en ennþá er einungis um eitt skref að ræða , í því að ljúka hinu mikla tollastríði , sem verðlagt hefur verið á meira en 500 milljarða Bandaríkjadala . Erfitt er þó að fullyrða um slíkt , vegna mikilla óbeinna áhrifa á hagkerfi heimsins . Ísland á mikið undir Í greiningum Seðlabanka Íslands , meðal annars í Peningamálum , hefur komið fram að tollastríðið og neikvæðar afleiðingar þess á alþjóðamörkuðum , hafi haft neikvæð áhrif á Íslandi . Það birtist meðal annars í minni eftirspurn eftir útflutningsvörum frá Íslandi , og margfeldisáhrifum alþjóðavætt viðskiptalíf . Ísland á allt undir greiðu aðgengi að mörkuðum , en tollastríðið hefur haft verulega hamlandi áhrif . Í umfjöllun Bloomberg segir að svo geti farið , að samkomulag milli Kína og Bandaríkjanna , um viðskiptaforsendur í inn - og útflutningi milli landanna , geti náðst á næstu misserum . Erfitt er þó að spá fyrir um tímasetningar , þar sem óvæntir atburðir - meðal annars yfirlýsingar Trump á Twitter - hafa til þessa sett nokkurt strikinn í reikninginn , þegar kemur að þróun mála . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .